Bremerton

Bremerton az Amerikai Egyesült Államok északnyugati részén, Washington állam Kitsap megyéjében elhelyezkedő város. A 2010. évi népszámlálási adatok alapján 37 729 lakosa van. A Bremertoni Tankerület és a Közép-kitsapi Tankerület által üzemeltetett iskolák mellett egy evangélikus intézmény, valamint egy főiskola is működik a városban. A városban két újságja (Kitsap Sun és Kitsap Daily News) van. Történet 1890-es évek A térség első lakói a suquamish indiánok voltak; más népcsoportok letelepedését az 1855-ös egyezmény tette lehetővé. Bremertont 1891-ben alapította William Bremer német bevándorló. Bremer 1891 áprilisában egy 0,77 négyzetkilométer (190 acre) nagyságú területet 50 dollár/acre áron a haditengerészetnek adott. 1900–1950 Bremerton 1901. október 15-én kapott városi rangot; első polgármestere Alvyn Croxton lett. A várossá válás hamarosan problémákhoz vezetett: Charles Hial Darling, a haditengerészet helyettes titkára a prostitúcióra, ópiumkereskedelemre és fegyveres rablásokra hivatkozva a hajók karbantartóállomását Kaliforniába költöztette; emellett a kikötő területét tovább nem növelhették. Croxton a város összes szalont be kívánta záratni, azonban három képviselő ezt meg szerette volna akadályozni. 1904 júniusában a szalonok működési engedélyét visszavonták, Charles Darling pedig újraindította a karbantartóállomást. A szalonok két év múlva újra kinyithattak. 1908-ban megnyílt a könyvtár és a középiskola. Az első világháborúban a tengerészet négyezer főt foglalkoztatott a településen, 1918-ban pedig Bremertonhoz csatolták Manette-et, így az 1920-as népszámláláskor a városnak már 8918 lakosa volt. 1927-ben Charlestont is Bremertonhoz csatolták, így 1930-ban a népesség már meghaladta a tízezer főt. 1930 júniusában átadták a Bremerton és Manette között húzódó, 479 méter hosszú Manette hidat. Az út korábban csak komppal vagy nagyobb kerülővel volt megtehető. A fahidat 1949 októberében egy betonacél műtárgy váltotta, amelyet 2011-ben cseréltek le. 1933 áprilisában helyezték üzembe a ma is álló Hammerhead darut, amely 76 méteres magasságával és 250 tonnás teherbírásával az állam egyik legnagyobb ilyen eszköze. A második világháborúban az itt tartózkodó hajóépítőkkel együtt a népességszám 80 ezer fő volt, azonban 1950-re ez a szám 27 678 főre csökkent. Az 1940-es években Franklin D. Roosevelt és Harry S. Truman is a városba látogatott. Roosevelt 1942. augusztus 12-én a haditengerészet kikötőjében mondott beszédet; a nyilatkozat alatt állítólag komoly mellkas- és gerincfájdalmai voltak, de az azonnal elvégzett EKG-vizsgálat semmi problémát nem mutatott ki. Truman 1948. június 10-e reggelén az Elks Club erkélyén állva beszélt; a tömegben ekkor hangzott el a „Give ’em hell, Harry!” („Pokolba velük, Harry!”) mondat, melyből később film is készült. A város két éves képzéseket kínáló főiskolája 1946 őszén nyílt meg; az első diplomaosztó 1948. június 10-én volt. Truman az intézménytől tiszteletbeli diplomát kapott. A főiskola üzemeltetését 1967-ben Washington állam vette át. 1950–1990 1956-ban megnyílt a város második középiskolája, emellett 1978-ig két másik középfokú intézmény is működött. A település keleti részének növekedése miatt 1958-ban egy újabb hidat adtak át. A város fő látványossága 1955-től harminc éven át a USS Missouri csatahajó volt; a járművet 1992. március 31-én leszerelték, 1995. január 12-én pedig törölték a nyilvántartásból. A hajót a USS Missouri Memorial Association 1998-ban Pearl Harborben helyezte el. Az 1960-as években a vietnámi háború miatt a főiskola előtt tüntetések voltak. 1990-től 1994 szeptemberében a tanárok közel egy hónapig sztrájkoltak a tankerületi felügyelő különleges jogokkal való felruházása ellen. 1997 novemberében a Kona Village idősotthonban tűz ütött ki, melynek következtében négyen meghaltak, továbbá 7,5 millió dolláros kár keletkezett. 2000-ben megnyílt a busz- és hajóállomás, hamarosan pedig átadták a városházát is magában foglaló közigazgatási központot. A Waterfront Fountain Park és a Naval History Museum 2007-ben nyílt meg. A revitalizációs projekt keretében a vízparton új lakások épültek, azonban a lakásokat később az elvártnál alacsonyabb áron tudták csak értékesíteni. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 31 729 lakója, 14 932 háztartása és 7853 családja volt. A népsűrűség 430,2 fő/km2. A lakóegységek száma 17 273, sűrűségük 234,2 db/km2. A lakosok 74%-a fehér, 6,7%-a afroamerikai, 2%-a indián, 5,5%-a ázsiai, 1,3%-a a Csendes-óceáni szigetekről származik, 2,8%-a egyéb, 7,6%-a pedig kettő vagy több etnikumú. A spanyol vagy latino származásúak aránya 9,6% ( ) A háztartások 27,5%-ában élt 18 évnél fiatalabb. 34,4% házas, 12,9% egyedülálló nő, 5,3% egyedülálló férfi, 47,4% pedig nem család. 37,3% egyedül élt; 12,2%-uk 65 éves vagy idősebb. Egy háztartásban átlagosan 2,24 személy élt; a családok átlagmérete 2,93 fő. A medián életkor 31,9 év volt. A város lakóinak 19,5%-a 18 évesnél fiatalabb, 17,1% 18 és 24 év közötti, 29%-uk 25 és 44 év közötti, 22,5%-uk 45 és 64 év közötti, 11,9%-uk pedig 65 éves vagy idősebb. A lakosok 53,1%-a férfi, 49,6%-a pedig nő. Nevezetes személyek Művészet Adelaide Hawley Cumming, rádiós műsorvezető Avram Davidson, író és kritikus Ben Gibbard, zenész Brent David Fraser, színész Buddy Knox, énekes és dalszerző Clayton Kauzlaric, játéktervező Dan Attoe, festő és szobrász Dorothy Provine, énekes és táncos Douglas Kahn, történész Elizabeth George, író Gary Miranda, költő Geologic, rapper Heather Young, színész Howard Duff, színész Jill Banner, színész Joe Pichler, színész Mike Herrera, basszusgitáros Pat O’Day, rádiós bemondó Steven Holl, építész Tom Wisniewski, zenész Travis Darkow, író Quincy Jones, zenei producer Yuri Ruley, zenész Politika Bob Ballinger, az arkansasi képviselőház tagja Francis Cogswell, a haditengerészet kapitánya Frank Chopp, a washingtoni képviselőház elnöke Mike Enzi, wyomingi szenátor Norm Dicks, kongresszusi képviselő Sport Alex Smith, NFL-játékos Benji Olson, NFL-játékos Buddy Allin, golfjátékos Champ Summers, baseballjátékos Chuck Broyles futballedző Dana Kirk, úszó George Bayer, golfjátékos John Stroeder, kosárlabdázó Kevin Sargent, NFL-játékos Marc Wilson, NFL-játékos Marvin Williams, NBA-játékos, a Marvin Williams Recreational Center névadója Mike Levenseller, amerikaifuitball-játékos Nathan Adrian, úszó Rondin Johnson, MLB-játékos Tara Kirk, úszó Ted Tappe, baseballjátékos Willie Bloomquist, baseballjátékos Egyéb Bill Gates Sr., ügyvéd, a Microsoft-alapító Bill Gates apja L. Ron Hubbard, a szcientológia alapítója Margaret Grubb, L. Ron Hubbard első felesége Testvérváros Kure, Japán Jegyzetek Fordítás Ez a szócikk részben vagy egészben a Bremerton, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források John Caldbick (2010. szeptember 23.). "Bremerton – Thumbnail History" (angol nyelven). HistoryLink.org. Hozzáférés: 2020. május 13. További információk Hivatalos honlap (angolul) Bremertoni Kereskedelmi- és Iparkamara Archiválva 2020. augusztus 11-i dátummal a Wayback Machine-ben (angolul)